བཀའ་ཟུར་ཐུབ་བསྟན་ལུང་རིགས་ལགས་ཀྱིས།བར་ལམ་ནས་༧སྐྱབས་མགོན་རིན་པོ་ཆེ་མཆོག་ནས་ཐང་ཆད་ཀྱི་འདུག་གསུང་གིན་ཡོད་པ་རེད།ཐང་ཆད་ཀྱིན་འདུག་གསུངས་པ་དེ་ང་རང་ཚོས་བྱེད་སྟངས་ལ་བལྟས་ནས་དོན་དམ་ལ་ཐུགས་ཕམ་གྱི་ཡོད་པ་རེད་བསམ་གྱི་ཡོད།ཐུགས་ཕམ་ཡོང་གི་ཡོད་ན་ང་ཚོའི་སྤྱི་ཚོགས་ཀྱི་གནས་བབ་ལ་བརྟེན་ཏེ་ཡོང་གི་ཡོད་པ་གསལ་པོ་རེད།༧སྐུ་མདུན་ཐུགས་ཕམ་མ་ཡོང་བ་ཞིག་དང་ང་རང་ཚོའི་ངོས་ནས་༧རྒྱལ་བའི་བཀའ་སྒྲུབ་རྒྱུར་ག་རེ་བྱེད་དགོས་པ་ལྟ་རྒྱུ་ཧ་ཅང་གལ་ཆེན་པོ་རེད།༧གོང་ས་མཆོག་གིས་ཆོལ་ཁ་གསུམ་མཉམ་རུབ་དང་འཆམ་མཐུན་གནང་དགོས་པ་མདོ་སྨད་པའི་དམིགས་བསལ་ཚོགས་ཆེན་དང་པོའི་ཐོག་བཀའ་སློབ་ནན་པོ་གནང་ཡོད་པ་རེད།ང་ཚོས་ངེས་པར་དུ་བསམ་བློ་གཏོང་དགོས་ཀྱི་འདུག་མ་གཏོགས་༧སྐུ་མདུན་ཐུགས་ཕམ་བྱུང་ན།ད་ལྟ་དགུང་ལོ་༡༡༣བཞུགས་རྒྱུའི་ཞལ་བཞེས་ཡོད་པ་རེད་དེ།འདས་པའི་དུས་ལ་༧རྒྱལ་དབང་སྐུ་ཕྲེང་རིམ་བྱོན་སྐབས་དགུང་ལོ་ག་ཚོད་བཞུགས་པའི་ཚད་ཡོད་པ་དང་ག་ཚོད་ལ་བཞུགས་ཡོད་མེད་དེ་ང་ཚོ་ལ་ཉམས་མྱོང་ཡོད་ཡོད་པ་རེད།ང་ཚོ་བོད་མིར་བཤད་རྒྱུན་དུ་བྱིའུ་ཕྲུག་ཐང་ལུས་ཅེས་པ་དེ་ཡོང་མི་ངེས་པ་མ་རེད།ཅེས་གསུངས་སོང་།